Bajarê Hamburgî yê Almanya de çarçewa Hemleya 'Tecrîd, Faşîzm, Îşxalî rê Bes o, Wext Wextê Azadîye yo' ya KCKyî mîtîngêk ame kerdene.
Mîtîngo ke Merkezê Kulturî yê Rote Flota de ame kerdene  temsîlkerê DKTM yê Hamburgî, Meclîsê Cinîyan ê Rojbîne, AGİF, ADHK, ATİK û KKPyî tewrê ci bîyî.
Bi nameyê Meclîsê Cinîyan ê Rojbîne Leyla Kaya vilawekêke wende. Kaya ard ziwan ke esaratê Rayberê Şarê Kurdî Abdullah Ocalanî esartê heme şarê kurdî yo vat ê sey cinîyê kurdî nê esaretî, faşîzm û îşxalî çirey qebul nêkenê.
Temlîskarê AGİFî Huseyîn Ulaşî ard ziwan ke qederê înan sey qederê kurdan o û vat ê paştî danê kampanyaya azadîya Ocalanî.
Tesîlkarê grûbanê Antî-Faşîstan ê Almanan zî qiseykerdişê xo de ard ziwan ke fîkrê Ocalanî têna semedê kurdan nê semedê heme şorişgêranê dinya çimeyê îlhamî yê.
